קרו דרגון אנדורנס

דרגון C210 אנדורנס היא קפסולת חלל המיועדת להעברת אנשים לתחנת החלל הבין-לאומית. החללית נבנתה בעקבות זכיית SpaceX במכרז של נאס"א  לתוכנית מאוישת מסחרית. הטיסה הראשונה בוצעה בשנת 2021.

החללית מתוכננת ל-7 אנשי צוות, אך בטיסות רגילות משובץ צוות של 4 אנשים. כל השיגורים מבוצעים מכן שיגור 39A במרכז החלל קנדי בעזרת משגר פאלקון 9 Block 5 שמתואם לשימוש חוזר. חזרת החללית מבוצעת למפרץ מקסיקו.

החללית מצוידת במערכת עגינה מסוג NDS (NASA Docking System) המאפשרת לה לעגון באופן עצמאי ואוטומטי בתחנת החלל הבין-לאומית.

היסטוריה
באוקטובר 2021 הוחלט ששם החללית תהיה "אנדורנס" לכבוד מאמץ מיוחד של צוותי נאס"א ו-SpaceX בהכנות לטיסה בתקופת מגפת הקורונה. כמו כן היה זה שמה של אונייתו של ארנסט שקלטון במשלחת הטראנס-אנטארקטית האימפריאלית.

השיגור הראשון בוצע ב-11 בנובמבר 2021 על ידי משגר פאלקון 9 מכן שיגור 39A במרכז החלל קנדי. לראשונה בשיגור טיסה מאוישת בוצע שימוש חוזר במשגר שכבר היה בשימוש. המשגר נחת בחזרה על פלטפורמה צפה באוקיינוס האטלנטי.

השיגור השני בוצע באוקטובר 2022 במסגרת משימה SpaceX Crew-5. המשגר נחת בחזרה על פלטפורמה צפה באוקיינוס האטלנטי. משך המשימה היה 157 ימים.

השיגור השלישי בוצע ב-26 באוגוסט 2023 במסגרת משימה SpaceX Crew-7. המשגר נחת בחזרה באזור נחיתה מס' 1 בקייפ קנוורל.  החללית חזרה לכדור הארץ במרץ 2024.

השיגור הרביעי בוצע ב-14 במרץ 2025 במסגרת משימה SpaceX Crew-10. המשגר נחת בחזרה באזור נחיתה מס' 1 בקייפ קנוורל.  החללית חזרה לכדור הארץ באוגוסט 2025.

תיאור משימות
 מספר טיסה לוגו/משימהמשגר תאריך שיגור תאריך נחיתה צוות משך טיסה בימים הערות 1 50pxSpaceX Crew-3 B 1067.2 11 בנובמבר 2021 6 במאי 2022 רג'ה צ'ארי תומאס מרשבורן קיילה בארון מטיאס מאורר  176 חיבור לתחנת החלל הבין-לאומית, הצטרפות למשלחת מס' 66 ו-משלחת מס' 67 2 50pxSpaceX Crew-5 B 1077.1 5 באוקטובר 2022 12 במרץ 2022 ניקול אונאפו מאן ג'וש קסדה  קואיצ'י וקאטה אנה קיקינה 157 חיבור לתחנת החלל הבין-לאומית, הצטרפות למשלחת מס' 68 3 50pxSpaceX Crew-7 B 1081.1 26 באוגוסט 2023 12 במרץ 2024 ג'סמין מוגבלי אנדראס מוגנסן סטושי פורוקבה  קונסטנטין בוריסוב  199 חיבור לתחנת החלל הבין-לאומית, הצטרפות למשלחת מס' 69 4 50pxSpaceX Crew-10 B 1090‑2 14 במרץ 2025 9 באוגוסט 2025 אן מקליין ניקול איירס טאקויה אונישי  קיריל פסקוב  147 חיבור לתחנת החלל הבין-לאומית, הצטרפות למשלחת מס' 72

קישורים חיצוניים

 תיאור החללית באתר היצרן

קטגוריה:SpaceX
קטגוריה:דרגון 2